b'\n_START_ARTICLE_\nSlovenski poro\xc4\x8devalec\n_START_PARAGRAPH_\nSlovenski poro\xc4\x8devalec je bil \xc4\x8dasopis, ki je svojo pot za\xc4\x8del kot ilegalno glasilo Komunisti\xc4\x8dne partije Slovenije. Leta 1938 sta iz\xc5\xa1li dve \xc5\xa1tevilki, nato pa do leta 1941 ni izhajal. Maja 1941 je iz\xc5\xa1la nova \xc5\xa1tevilka, ki je okupacijo Jugoslavije ozna\xc4\x8dila za katastrofo in kritizirala Hitlerjev re\xc5\xbeim in njegove podpornike v Sloveniji. Z naslednjo \xc5\xa1tevilko, izdano 8. junija 1941, so se zbirala denarna sredstva za osvobodilni fond. Kasneje je postal glasilo Osvobodilne fronte. Med letoma 1941 in 1945 je izhajal periodi\xc4\x8dno, po letu 1945 pa je postal dnevnik. Leta 1959 je z zdru\xc5\xbeitvijo Slovenskega poro\xc4\x8devalca in Ljudske pravice nastal \xc4\x8dasopis Delo.'